Pakiršinys
Pakiršinys – kaimas Radviliškio rajono savivaldybėje, 3 km į šiaurės rytus nuo Baisogalos, prie Kiršino upės. Seniūnaitijos centras. Praeina kelias  3430  Baisogalos glž. st.–Vainiūnai , netoli vakaruose – Vilniaus–Šiaulių geležinkelis. Yra mokykla-darželis (nuo 1964 m.), Vainiūnų biblioteka (nuo 1948 m.), paštas (LT-82019), medicinos punktas, kultūros namai (nuo 1958 m.). Vystoma biokuro granulių gamyba, žemės kasimo, melioracijos ir statybos darbai, veikia žemės ūkio bendrovė. Išlikę Pakiršinio dvaro statiniai.